Tehniline kirjeldus

Käesoleva hanke eesmärgiks on Sihtasutus Teaduskeskus AHHAA majandusaasta aruande finantsauditi läbiviimine audiitorühingu pool, kes omab avaliku sektori auditeerimise õigust. Audit peab sisaldama majandusaasta aruande auditit ja jooksvat nõustamist.

Teenuse osutaja peab teenuse pakkumisel järgima rahvusvaheliselt väljakujunenud häid auditeerimistavasid ja lähtuma oma töös kehtivatest Eesti Vabariigi seadustest sh. rahandusministri poolt välja antud määrustest, riigi raamatupidamise üldeeskirjast, audiitortegevuse seadusest ning rahvusvahelistest standarditest.

Teenuse osutamise tulemuseks on eesti keeles koostatud ja korrektselt vormistatud ja kutsetegevuse standarditele vastav ning vormikohane vandeaudiitori aruanne koos tähelepanekute ja soovitustega ning auditi käigus loodud ja üleandmisele kuuluvad muud dokumendid.

Vastavalt audiitortegevuse seaduse § 65 lg-le 2 peab avaliku sektori üksusega sõlmitava kliendilepingu audiitorteenuse osutaja poolne ning vandeaudiitori ja seonduva audiitorteenuse muu aruande allkirjastaja olema avaliku sektori vandeaudiitor.

Teenust osutatakse etappide kaupa:

1. 2018 majandusaasta audit audiitori aruande esitamise tähtaeg 20.03.2019

2. 2019 majandusaasta audit audiitori aruande esitamise tähtaeg 20.03.2020

3. 2020 majandusaasta audit audiitori aruande esitamise tähtaeg 20.03.2021

Pakkumus tuleb esitada nii, et on välja toodud tunnihind ning aasta maksumus.

Pakkuja esitab hankijale töö üleandmise akti alusel arve, mille hankija kohustub tasuma 14 päeva jooksul selle esitamise päevast alates.

Kõik muudatused, mida pakkuja teenuse osutamise käigus teeb ja mis erinevad lähteülesandest, peab hankija enne heaks kiitma.

Pakkuja võib pakkumuses toodud vandeaudiitori asendada teise vandeaudiitoriga üksnes hankija eelneval kirjalikul nõusolekul.

Pakkuja peab osutama maksu- ja raamatupidamisalaseid konsultatsioone hankelepingu kehtivuse perioodil kokku 30 astronoomilise tunni ulatuses ilma täiendava tasuta.

Hankija soovil peab vandeaudiitori aruande andnud vandeaudiitor osalema majandusaasta aruande kinnitamise otsustamise juures - so nõukogu koosolekul ja andma aruande kohta selgitusi.

Pakkuja kindlustab oma meeskonna vajalike vahenditega (arvutid, sidevahendid, transport jms).

Juhul kui muutuvad õigusaktidest vm nõuetest tulenevad tähtajad majandusaasta aruande esitamiseks ja/või lisadokumentide esitamiseks, muudetakse vastavalt ka vandeaudiitori aruande ja/või lisadokumentide esitamise tähtaegu eelneval kirjalikul kokkuleppel.

**Pakkuja kvalifitseerumistingimused:**

**Hankemenetlusest kõrvaldamise alused**

1. Hankija ei sõlmi hankelepingut isikuga ja kõrvaldab hankemenetlusest pakkuja või taotleja:

1) keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;

2) keda või kelle seaduslikku esindajat on karistatud karistusseadustiku §-de 133–133.3, § 175 või 260.1 alusel ja kelle karistusandmed ei ole karistusregistrist karistusregistri seaduse kohaselt kustutatud, välja arvatud juhul, kui hankelepingu eeldatav maksumus on väiksem kui rahvusvaheline piirmäär või kui hankemenetlus viiakse läbi võrgustikega seotud valdkonnas või kaitse- ja julgeolekuvaldkonnas;

3) kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;

4) kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt.

**Majanduslik- ja finantsseisund ja tehniline ja kutsealane pädevus**

2. Hankija ei sõlmi hankelepingut isikuga ja kõrvaldab hankemenetlusest pakkuja või taotleja, kellel on õigusaktidest tulenevate riiklike või tema elu- või asukoha kohalike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi maksuvõlg) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja

arvatud juhul, kui maksuvõla tasumise ajatamine on täies ulatuses tagatud. Riiklike või elu- või asukoha kohalike maksude võlaks loetakse pakkuja või taotleja poolt tähtpäevaks tasumata riiklike või elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 EUR.

3. Pakkuja vähemalt üks vandeaudiitor, kes vahetult osutab audiitorteenust, peab olema viimase kolme aasta jooksul (mai 2016 – mai 2018) auditeerinud vähemalt kolme riiklikku raamatupidamiskohustuslast. Pakkuja esitab tingimuste täitmise tõestamiseks teenuse osutamise lepingute nimekirja, kus toob välja: lepingute sõlmimise kuupäeva, info teiste lepingupoolte kohta ja info vandeaudiitori ja meeskonda kuuluval auditi juhi osalusest nimetatud lepingute täitmises.

4. Pakkujal peab olema kehtiv audiitortegevuse seaduse § 81 nõutud tegevusluba. Hankija

kontrollib tegevusloa olemasolu Audiitortegevuse registrist.

5. Pakkuja esitab pakkumuses vahetult audiitorteenust osutavate isikute: elulookirjeldused (CV-d) ning nende isikute poolt läbiviidud oluliste finantsauditi lepinguliste klientide loetelu kolme viimase aasta kohta (mai 2014-mai 2016).

6. Pakkumuse esitaja audiitorühingus peab töötama vähemalt 2 vandeaudiitorit, pakkuja esitab nimed.

7. Pakkujaks ei kvalifitseeru SA Teaduskeskus AHHAA-le finantsauditi teenust viimasel viiel aastal osutanud audiitorühing.

8. Pakkumise esitamise tähtaeg on 15.08.2018.